Ankronikka

Ankronikka () on The Walt Disney Companyn piirrossarja, jota tuotettiin vuosina 1987–1990. Ankronikka perustui suurelta osaltaan Carl Barksin sarjakuvatarinoihin.

Ankronikka oli Disneylle menestys. Ankronikan vuosien 1987–1988 tuotantokausi koostui peräti 65 jaksosta, joka on nykyään Disneyn kokonaisen sarjan kaikkien tuotantokausien yhteispituus. Toinen, kolmas ja neljäs tuotantokausi lisäsivät vielä 35 uutta jaksoa, joten sarjan kokonaispituudeksi tuli 100 jaksoa.

Sarjan suosio poiki myös elokuvan nimeltä Ankronikka: Kadonneen lampun metsästäjät ja kaksi sisarsarjaa: Varjoankka ja Nokkapokka.

Disney alkoi julkaista vuodesta 2017 alkaen uutta DuckTales-sarjaa.. Sarja päättyi 15. maaliskuuta 2021.

 Hahmot 

Ankronikan päähahmot olivat Roope Ankka ja hänen sisarentyttärensä pojat Tupu, Hupu ja Lupu. Aku Ankka esiintyi sarjassa vain muutaman kerran; sarjan kehyskertomuksen mukaan Aku oli liittynyt laivastoon ja jättänyt Tupun, Hupun ja Lupun Roopen huollettaviksi. Syynä tähän oli Aku Ankan alkuperäisen ääninäyttelijän Clarence Nashin kuolema vuonna 1985; Nashin tilalle tuli Aku Ankan nykyinen ääninäyttelijä Tony Anselmo. 

Muita Ankronikassa esiintyneitä Barksin luomia hahmoja olivat Pelle Peloton, Kultu Kimallus, Milla Magia, Kulta-Into Pii ja Karhukopla. Sarjassa esiintyi myös monia ennen näkemättömiä hahmoja, kuten Tupun, Hupun ja Lupun tohelo sudenpentuystävä Sulo Sählä, luola-ankka Bubba sekä joukko Roopen palveluskuntaa: lentäjä Heimo Huima, kotiapulainen Selma Taateli tyttärentyttärensä Tepan kanssa sekä hovimestari Ankenström. Sarjan englanninkielisessä versiossa Roopen äänenä toimi Alan Young.

 Tuotanto 
Sarjan tuottaminen alkoi 1986 ja se oli alun perin suunniteltu Aku Ankalle. Kun Aku Ankan alkuperäinen ääninäyttelijä Clarence Nash kuoli leukemiaan vuonna 1985, Akua ei uskallettu käyttää ollenkaan. Sarjan päähenkilöksi tuottajat ottivat Akun miljardöörienon Roope Ankan. Sarja kuvasi Roopen ja ankanpoikien seikkailuja, ja Aku itse esiintyi vain muutaman kerran 1. tuotantokaudella. Sarjan tuottajat huomasivat, että Roope ja ankanpojat tarvitsivat apulaisen, mutta koska Akua ei uskallettu käyttää, he keksivät tälle eräänlaiseksi ”sijaiseksi” lentäjä Heimo Huiman. Koska sarjassa ei käytetty Aku Ankan muita hahmoja, oli keksittävä uusia hahmoja kuten Roopen hovimestari Ankenström, lastenhoitaja rouva Taateli ja tämän lapsenlapsi Tepa. Ensimmäisen tuotantokauden jaksot olivat synkkiä, kun taas loput kaudet olivat valoisampia.

 Sarja Suomessa 
Ankronikkaa esitettiin ensi kerran 1980-luvun lopulla HTV:n kaapelitelevisiossa tekstitettynä sekä 1990-luvun alussa sekä Kolmoskanavalla että MTV:llä. 1990-luvulla sarjan ensimmäisen tuotantokauden jaksoja esitettiin suomalaisella jälkiäänityksellä MTV3-kanavalla useaankin otteeseen. Kauden jälkiäänitti Tuotantotalo Werne. 2000-luvulla sarjan ensimmäisen tuotantokauden jaksoja on esitetty uusintana televisiokanava Nelosella vuonna 2005. Tämän jälkeen sarjaa on esitetty Disney Channelilla.

Sarjan jaksojen esittäminen toisesta tuotantokaudesta eteenpäin suomenkielisellä jälkiäänityksellä aloitettiin Nelosella maaliskuussa 2013. Uudet jälkiäänitykset on tehnyt Uptempo Oy.

 Julkaisut 
 DVD-julkaisut 
Suomessa keväällä 2007 (11.6.2007) sarjasta julkaistiin DVD-julkaisut Ankronikka osa 1 ja Ankronikka osa 2, jotka sisältävät valittuja jaksoja sarjasta. Eli toisin sanoen, jaksoja ei ole saatavana alkuperäisessä esitysjärjestyksessä. Esim. 5-osainen pilottijakso "Treasure of the Golden Suns" löytyy 2.kauden boksista (24 jaksoa). Suomen markkinoilla kausibokseja ei ole toistaiseksi nähty (aluekoodi 2). Vuoden 2005 koko 1. kauden kattava USA julkaisu (aluekoodi 1) sisältää 27 jaksoa, Eurooppa julkaisun jäädessä (monen eri kielen dubbauksineen) vain 20 jaksoon.

Ankronikka 1 DVD sisältää jaksot: 
Sfinksin vonksin (Sphinx for the Memories)
Vahvakäsi (Ei puhuttu suomeksi) (Armstrong)
Lampun henki (Ei puhuttu suomeksi) (Master of the Djinni)
Hotelli Outoankka (Hotel Strangeduck)
Rahakato (The Money Vanishes)
Tsingis-khanin kadonnut kruunu (Lost Crown of Genghis Khan)
(Kieli: Englanti, Suomi, Ruotsi. Tekstitys: Englanti, Suomi, Ruotsi.)

Ankronikka 2 DVD sisältää jaksot:
Supersulo (Superdoo!)
Lentäjä-ässä (Top Duck)
Paljon melua Roopesta (Much Ado About Scrooge)
Heimo Huiman sisällissota (Launchpad's Civil War)
McAnkan linnan kirous (The Curse of Castle McDuck)
Rahaa viemäriin (A Drain on the Economy (Catch as Cash Can (Part 1))
Valaan vatsassa (A Whale of a Bad Time (Catch as Cash Can (Part 2))
(Kieli: Englanti, Suomi, Ruotsi. Tekstitys: Englanti, Suomi, Ruotsi.)

 VHS-julkaisut 
Suomessa 1990- ja 2000-luvulla sarjan 1. tuotantokauden jaksoja on julkaistu koti- ja vuokrakäyttöön tarkoitetuilla VHS-videokaseteilla suomenkielisellä puheella ja tekstityksellä.

Suomessa julkaistuja VHS-videokasetteja:
Tupun, Hupun ja Lupun seikkailut (DuckTales) (1987)
Tupu, Hupu ja Lupu huippuvireessä (DuckTales Vol. 3) (1988)
Tupu, Hupu ja Lupu - Ankronikka: Hotelli Outoankka
Tupu, Hupu ja Lupu - Ankronikka: Toisenlainen Tuhkimotarina
Tupu, Hupu ja Lupu - Ankronikka: Unohdettu maa (Ducktales Vol. 5) (1988)
Roope-setä ja ankanpojat seikkailevat (DuckTales Vol. 6) (1987)
Ankronikka: Maanjäristys (Earth Quack) (1988)
Ankronikka: Mikro-ankat avaruudesta (Micro Ducks from Outer Space) (1988)
Ankronikka: Karhukopla vauhdissa (Send in the Clones) (1988)
Ankronikka: Unohdettu maa (Maid of the Myth) (1988)
Ankronikka: Roope-sedän outo uni (DuckTales Vol. 11) (1989)
Ankronikka: Tulikärpäshedelmä (DuckTales Vol. 12) (1988)
Ankronikka: Kadonneen lampun metsästäjät (Video/VHS 1990) (DuckTales the Movie: Treasure of the Lost Lamp)
Tupu, Hupu & Lupu Seikkailevat - Kapteeni Ankka ja valkoinen valas (1987) (eng. DuckTales - Aqua Ducks)
Tupu, Hupu & Lupu Seikkailevat - Tshingis-Kaanin kadonnut kruunu (eng. Ducktales: The Lost Crown of Genghis Khan) (1988)
Tupu, Hupu & Lupu Seikkailevat - Niilin houkka (1992) (eng. DuckTales - Fool of the Nile)
Tupu, Hupu & Lupu Seikkailevat - Robotteja, haamuja ja merihirviöitä (1992) (eng. DuckTales - Runaway Robots) 
Tupu, Hupu & Lupu Seikkailevat - Meriseikkailu (1993) (eng. DuckTales - High Seas Adventures)
(Pentti Siimes hengen äänenä, alkuperäinen Rip Taylor, Keijo Komppa Merlockin äänenä, alkuperäinen Christopher Lloyd)

 Äänirooleissa 

 Hahmo  Englanninkielinen ääninäyttelijä  Wernen jälkiäänitys (ensimmäiset kaudet)  Uptempon jälkiäänitys (viimeiset kaudet) Roope Ankka  Alan Young  Pekka Autiovuori  Tupu, Hupu ja Lupu Russi Taylor  Elli Castrén  Rinna Paatso Heimo Huima  Terry McGovern Joonas Myllyveräjä  Markus Niemi Tepa Russi Taylor  Päivi Sorsa Rosita Romström Aku Ankka  Tony Anselmo  Kari Franck (jaksossa Aku valtaistuimella)Jukka Rasila (jaksossa Kapteeni Ankka ja valkoinen valas)  (ei esiinny) Selma Taateli  Joan Gerber  Ulla Ollikainen Jaana Pesonen Tunnusmusiikki  Jeff Pescetto Pave Maijanen  Joonathan Kettunen(?)

 Vastaanotto ja arvostelu 
Wizard Magazine listasi vuonna 2001 Ankronikan sijalle 25 kaikkien aikojen sadan parhaan animaatiosarjan luettelossa. IGN-sivuston tammikuussa 2009 julkaisemalla sadan parhaan animaatiosarjan listalla Ankronikka oli sijalla 18.TOP 100 Animated Series  IGN Tammikuu 2009. Viitattu 30.6.2009.  Kaksi kuukautta myöhemmin Gunaxin listasi sarjan sijalle neljä 1980-luvun kymmenen parhaan animaatiosarjan joukosta.Top Ten Cartoons in the 80s Gunaxin 2.3.2009. Viitattu 1.7.2009. 

 Oheistuotteet 
Ankronikasta ilmestyi kaksi sarjakuvasarjaa. Ensimmäinen oli Gladstonen julkaisema ja siitä ilmestyi 13 numeroa vuosina 1988–1990. Toinen oli Disneyn itsensä julkaisema ja siitä ilmestyi 18 numeroa vuosina 1990–1991. Disney julkaisi myös sarjaan perustuvan lastenlehden. Yksi tämän lehden sarjakuvista oli ainut Don Rosan sarjakuva, jonka hän käsikirjoitti muttei itse piirtänyt.

Ankronikasta ilmestyi myös kaksi videopeliä, DuckTales ja DuckTales 2
Nintendon NES -konsolille. Lisäksi Amigalle, Apple II:lle, Commodore 64:lle sekä MS-DOSille ilmestyi peli nimeltä DuckTales: The Quest for Gold. Vuonna 2013 ensimmäisestä DuckTales-pelistä tehtiin uusittu versio DuckTales: Remastered PS3:lle, Xbox 360:lle, Wii U:lle ja Windowsille. Peli kunnioittaa suuresti alkuperäistä peliä tarinaltaan ja musiikiltaan.

Ankronikasta julkaistiin myös kaksi lasten äänikirjaa vuonna 1988, Tervetuloa Ankkalinnaan ja Roope Ankan aarteenetsintä. Yhden äänikirjan vuonna 1989, Dinosaurusten jäljillä ja viimeisen äänikirjan vuonna 1990, Heimo Huiman hurja hyökkäys. Nämä tuotannot kuuluivat Disnyn kasettisatusarjaan, jossa julkaistiin suuri määrä muitakin Disney-tarinoita. Pakettiin kuului myös paperikirja. Äänikirjoissa ääninäyttelijöinä toimivat Matti Ranin, Matti Olavi Ranin, Pekka Autiovuori, Jukka Puotila, Elli Castrén, Soila Komi ja Tapio Hämäläinen. Äänikirjat perustuvat itse sarjan jaksoihin. Niiden lopussa on myös pidennetty versio Ankronikan tunnusmusiikista, joka sisältää erilaisen sanoituksen.

 Lähteet 

 Aiheesta muualla 
 Ankronikka dvd-arvostelu.

*
Luokka:Seulonnan keskeiset artikkelit